Евробертан а, Хонкаран юкъаметтигаш чолхечу хьоле йирзина, Туркойчоьнан конституци тIехь хийцамаш беш референдум дIаяьхьначул тIаьхьа. Бундестагехь йистхуьлуш, Германин канцлера Меркел Ангелас бина и хаам. Референдумехь кхаьжнаш тосучу хенахь къепе йохош меттигаш нисъелла бохуш, Iорабуьйлучу хаамаша синтем бохийна, делахь а, Европано а, Туркойчоьно а «къахьоьгур ду диалог юхайолорехь» аьлла, билгалдаьккхина Меркела.